CELEX: 32018D0509
Language: mt
Date: 2018-03-22 00:00:00
Title: Deċiżjoni tal-Kunsill Ewropew (UE) 2018/509 tat-22 ta' Marzu 2018 li taħtar il-Viċi President tal-Bank Ċentrali Ewropew

27.3.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 83/15
            
         DEĊIŻJONI TAL-KUNSILL EWROPEW (UE) 2018/509
   tat-22 ta' Marzu 2018
   li taħtar il-Viċi President tal-Bank Ċentrali Ewropew
   IL-KUNSILL EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 283(2) tiegħu,
   Wara li kkunsidra r-Rakkomandazzjoni tal-Kunsill tal-20 ta' Frar 2018 dwar il-ħatra tal-Viċi President tal-Bank Ċentrali Ewropew (1),
   Wara li kkunsidra l-opinjoni tal-Parlament Ewropew (2),
   Wara li kkunsidra l-opinjoni tal-Kunsill Governattiv tal-Bank Ċentrali Ewropew (3),
   Billi:
   
               (1)
            
            
               Skont id-Deċiżjoni 2010/223/UE tal-Kunsill Ewropew (4), il-mandat tas-Sur Vítor CONSTÂNCIO, Viċi President tal-Bank Ċentrali Ewropew, jiskadi fil-31 ta' Mejju 2018 u għaldaqstant huwa neċessarju li jinħatar Viċi President tal-Bank Ċentrali Ewropew ġdid.
            
         
               (2)
            
            
               Il-Kunsill Ewropew jixtieq jaħtar lis-Sur Luis DE GUINDOS JURADO li, fil-fehma tiegħu, jissodisfa r-rekwiżiti kollha stipulati fl-Artikolu 283(2) tat-Trattat,
            
         ADOTTA DIN ID-DEĊIŻJONI:
   Artikolu 1
   Is-Sur Luis DE GUINDOS JURADO huwa b'dan maħtur Viċi President tal-Bank Ċentrali Ewropew għal mandat ta' tmien snin mill-1 ta' Ġunju 2018.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, it-22 ta' Marzu 2018.
      
         
            Għall-Kunsill Ewropew
         
         
            Il-President
         
         D. TUSK
      
   
   
      (1)  ĠU C 67, 22.2.2018, p. 1.
   
      (2)  L-Opinjoni mogħtija fl-14 ta' Marzu 2018 (għadha ma ġietx ippubblikata fil-Ġurnal Uffiċjali).
   
      (3)  L-Opinjoni mogħtija fis-7 ta' Marzu 2018 (għadha ma ġietx ippubblikata fil-Ġurnal Uffiċjali).
   
      (4)  Id-Deċiżjoni 2010/223/UE tal-Kunsill Ewropew tas-26 ta' Marzu 2010 li taħtar il-Viċi President tal-Bank Ċentrali Ewropew (ĠU L 99, 21.4.2010, p. 7).